*Tämä artikkeli käsittelee urheiluvaikuttajaa. Muita samannimisiä ovat jalkapalloilija Jari Kinnunen ja poliisi ja poliitikko Jari Kinnunen.*

**Jari Kinnunen** (s. 1962 Jyväskylä) on suomalainen urheilujohtaja ja urheiluvaikuttaja. 

Kinnunen valmistui Joensuun yliopistosta yhteiskuntatieteiden maisteriksi vuonna 1990 pääaineenaan kansantaloustiede.*lähde?* Kinnunen on suorittanut pankkitoiminnan perustutkinnon sekä Osuuspankin esimiestutkinnon. Vuosina 1989–1992 hän toimi pankinjohtajana Äänekosken Seudun Osuuspankissa ja Keski-Suomen Osuuspankissa sekä toimitusjohtajana Muurasjärven Osuuspankissa ja toimistopäällikkönä Tervon Osuuspankissa. Vuosina 1993–1996 hän toimi sijoitusyhtiö ACM Oy Active Cash Managementin markkinointipäällikkönä.

Vuodesta 1996 syksyyn 2015 Kinnunen toimi Suomen Salibandyliitto ry:n toiminnanjohtajana ja lokakuusta 2015 lähtien Salibandyliiton yhteiskuntasuhdejohtajana.  Kinnunen toimi siirtymävaiheen ajan (15.5.−31.8.2020) liiton väliaikaisena toiminnanjohtaja. Kinnunen toimi myös salibandyliiton omistaman osakeyhtiön, SSBL salibandy Oy:n, toimitusjohtajana vuosina 2006–2013 sekä 11. huhtikuuta 2009 lukien myös Salibandyn Tuki -säätiön asiamiehenä. Salibandyliiton julkaiseman Salibandy-lehden päätoimittajana hän toimi vuosina 1996–2007. Kinnunen toimi miesten salibandymaajoukkueen joukkueenjohtajana (1994-1996). Hän oli salibandyn Euroopan mestaruuden vuonna 1995 voittaneen maajoukkueen joukkueenjohtaja.

Kinnunen toimi miesten salibandymaajoukkueen joukkueenjohtajana (1994–1996). Hän oli Euroopan mestaruuden vuonna 1995 ja maailmanmestaruus hopeaa 1996 voittaneiden maajoukkueiden joukkueenjohtaja.

Luottamustoimet
---------------

Luottamustoimissa hän on toiminut muun muassa Suomen Kuntourheiluliiton, Kunto ry:n hallituksen jäsenenä vuosina 1997–2001. Hän toimi myös Nuori Suomi ry:n hallituksen varapuheenjohtajana (2009–2012), hallituksen puheenjohtajana (2010–2011), Nuoren Suomen valtuuskunnan jäsenenä (2005–2011) ja Nuori Suomi -säätiön hallituksen varapuheenjohtajana (2009–2012) sekä Nuori Suomi palvelut Oy:n hallituksen jäsenenä (2008–2013).

Suomen Olympiakomitean valtuuskunnan varajäsenä hän toimi vuosina 2009–2015.

Kinnunen toimi myös Suomen Liikunta ja Urheilu ry:n (SLU) viestintävaliokunnan jäsenenä (2001–2012).

Vuodesta 2015 lähtien Kinnunen on toiminut Salibandyliiton Respect -toimikunnan (ent. Hall of Fame -toimikunta) puheenjohtajana.

Kinnunen on myös vuonna 2019 perustetun Suomen Salibandymuseo ry:n perustajajäsen ja puheenjohtaja.

Lähteet
-------

* Salibandyliitto ry. (Arkistoitu – Internet Archive)
* SSBL Salibandy Oy
* Salibandyn Tuki -säätiö
* Nuori Suomi ry. hallitus (Arkistoitu – Internet Archive)
* Suomen Olympiakomitean valtuuskunta (Arkistoitu – Internet Archive)
* Viimeinen ilmestynyt salibandylehti 4/13

### Viitteet

1. ↑  Jari Kinnusesta Salibandyliiton yhteiskuntasuhteiden johtaja | Salibandy *floorball.fi*. Viitattu 11.1.2017.
2. ↑   Viimeinen ilmestynyt Salibandylehti 4/13
3. ↑  [vanhentunut linkki] SLU tiedote 13/2006
4. ↑   (Arkistoitu – Internet Archive)
 SLU:n valiokunnat 2010-2011
5. ↑  Hallitustiedote 30.3.2015: Hall of Fame | Salibandy *floorball.fi*. Viitattu 23.1.2017. [vanhentunut linkki]
6. ↑  Salibandymuseo avasi ovensa – "Toistaiseksi toiminta pyörii perustajajäsenten omilla rahoilla" *Pääkallo.fi*.  26.2.2020. Viitattu 28.9.2022.